Erkki Rajakoski

Erkki J. Rajakoski (6. joulukuuta 1924 Viipuri – 20. heinäkuuta 1977 Helsinki) oli suomalainen eläinlääkäri ja eläinlääketieteen professori.

Rajakoski kirjoitti ylioppilaaksi Helsingin normaalilyseosta 1945 ja opiskeli eläinlääketiedettä Helsingin yliopistossa sekä Tukholman Kuninkaallisessa eläinlääkärikoulussa, josta hän valmistui eläinlääkäriksi 1951. Valmistuttuaan Rajakoski toimi eläinlääkärinä Yläneellä, Nousiaisissa ja Padasjoella 1952–1955 sekä Tukholman eläinlääketieteellisen korkeakoulun assistenttina 1955–1960. Hän väitteli tohtoriksi Tukholmassa 1960 ja toimi Helsingin yliopistossa laitosjohtajana ja apulaisprofessorina vuosina 1965–1977 sekä Eläinlääketieteellisen korkeakoulun dosenttina ja vt. professorina. Lisäksi hän oli vierailevana professorina muun muassa Pennsylvanian yliopistossa vuosina 1969–1970.Acta Endocrinologica, Royal Veterinary Collge Viitattu 25.10.2012.Recommendations for Academic Appointments and Promotions s. 26, Penn University Archives & Records Center  Viitattu 25.10.2012.Helsingin yliopiston opettaja- ja virkamiesluettelo 1918–2000 Viitattu 25.10.2012.

Rajakoski oli tärkeä vaikuttaja suomalaisessa raviurheilussa. Hän oli voimakas kansainvälistymisen ja lämminveristen kilpailutoiminnan puolestapuhuja. 1960–1970 -luvuilla Rajakoski toimi Käpylän raviradan puheenjohtajana. Rajakoski oli myös vuonna 1973 perustetun Suomen Hippos ry:n ensimmäinen puheenjohtaja, jossa tehtävässa hän toimi kuolemaansa saakka. Rajakoski vaikutti suuresti Vermon raviradan rakentamiseen ja toimi myös Vermon ravirata Oy:n ensimmäisenä puheenjohtajana. Hän kuoli puoli vuotta ennen radan valmistumista heinäkuussa 1977.Sumen Hippos ry:n puheenjohtajat kautta aikojen  Viitattu 25.10.2012.Vermon ravien käsiohjelma 14.11.1998. Viitattu 25.10.2012. Vuodesta 1978 lähtien Vermossa on kilpailtu hänen kunniakseen perustettu lämminveristen suurkilpailu Erkki Rajakoski Memorial. Suomen Hippos on myös perustanut Erkki Rajakosken nimeä kantavan rahaston, jonka apurahoja käytetään suomalaisen raviurheilun ja hevostalouden edistämiseen.Suomen Hippos, Erkki Rajakosken rahasto  Viitattu 25.10.2012.

Lähteet

Luokka:Suomalaiset eläinlääkärit
Luokka:Helsingin yliopiston professorit
Luokka:Suomalaiset professorit
Luokka:Suomalaiset urheilujohtajat
Luokka:Vuonna 1924 syntyneet
Luokka:Vuonna 1977 kuolleet